पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस को नष्ट करने के लिए अब प्राचीन भारतीय ऋषि-मुनियों का फार्मूला काम आएगा। इसी कड़ी में मंगलवार को प्रांत की 19500 गोशालाओं में यज्ञ किया जाएगा। इसमें देशी गाय के घी और आयुर्वेद जड़ी-बूटियों की आहुतियां दी जाएगी। विज्ञान और अध्यात्म ने साबित कर दिया है कि मंत्रों के जाप के साथ आहुतियां देने से वातावरण शुद्ध होता है और ऑक्सीजन बढ़ती है। आज जब कोरोना वायरस के संक्रमण से चौतरफा हाहाकार मच गया है, ऐसे में यज्ञ से आत्मिक शक्ति, शांति, स्वास्थ्य और सृजन की बुनियाद रखी जाएगी।
राजस्थान गौ ग्राम सेवा की ओर से होने वाले इस अनूठे आयोजन को लेकर संस्थान के प्रदेश मंत्री हरिनारायण सोनी ने बताया कि राष्ट्रीय गौ-धन महासंघ के आह्वान पर यह वृहद आयोजन किया जा रहा है। इसमें आमजन भी अपनी सहभागिता निभा सकते हैं।
यज्ञ से मिलेगी नई ऊर्जा
भारतीय संस्कृति ज्ञान परीक्षा के जिला संयोजक मोतीलाल सोनी ने बताया कि यज्ञ से नई ऊर्जा मिलेगी। इस यज्ञ में गाय का शुद्ध घी और उपले तथा शांतिकुंज हरिद्वार से विशेष जड़ी बूटियों से निर्मित हवन सामग्री काम में ली जाएगी।
इन मंत्रों का होगा जाप
इस यज्ञ में ॐ भारत माताय नमः, ॐ श्री सुरभ्ये नमः के साथ ॐ जयंती मंगला काली भद्रकाली कृपालीनी दुर्गा क्षमा शिवा धात्री स्वाहा स्वधा नमोस्तुते मंत्र जाप कर 108 आहुतियां दी जाएगी। पश्चिमी राजस्थान गोशाला सेवा ट्रस्ट के सचिव रविंद्र कुमार जैन के अनुसार भारतीय संस्कृति में आदि काल से ऋषि मुनि समाज कल्याण के लिए यज्ञ और मंत्र जाप किया करते थे। इससे समाज एवं वातावरण में खुशहाली रहती थी। भयानक वायरस को खत्म करने के लिए और आक्सीजन का स्तर बढ़ाने के लिए यह आध्यात्मिक प्रयोग किया जा रहा है। कोरोना गाइड लाइन की पूरी पालना की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn